Ericsson-vízió a közeli jövőről | eInclusion.hu – Tudásbázis
Ericsson-vízió a közeli jövőről
Hans Vestberg, az Ericsson elnök-vezérigazgatója a barcelonai mobil-világkongresszus nyitónapján az újságírók előtt kijelentette: „csak a képzelőerőnk szabhat határt” a hálózatba kapcsolt társadalom létrehozása közben, ahol minden olyan dolog, amelynek a javára szolgál a csatlakozás, csatlakoztatva is lesz.
Vestberg kifejtette: három erő egyesül a hálózatba kapcsolt társadalom alapjaként: a mobilitás, a szélessáv és a felhő. E három mindegyikének támogatására felsorolta az Ericsson által a mobil-világkongresszuson bemutatott új termékeket és koncepciókat. Ekként egyebek között: az Ericsson eszközcsatlakoztatási platformot, ami segít a mobil szolgáltatóknak a gép-gép megoldások gyors és egyszerű bevezetésében; az integrált antennával rendelkező rádióegységet (AIRhttp://infovilag.hu/hir-19909-.html), amely az első lépés a heterogén hálózatok felé; az IP hálózatkezelési termékválasztékot; valamint egy számítógép mint szolgáltatás-megoldást, amely lehetővé teszi a mobil szolgáltatók számára, hogy a felhőben több szoftvert kapcsoljanak össze egy csomagban és tegyék elérhetővé a fogyasztók számára mobil szélessávú hozzáférésen keresztül. Az elnök-vezérigazgató kiemelte: az Ericsson 16 LTE (–>Long Term Evolution –> hosszútávú fejlődés)-hálózatot helyezett üzembe három földrész 11 országában. Az egyre növekvő szolgáltatási üzletág egyedülálló versenyképességet nyújtó előny az Ericsson számára, amely az egyetlen olyan szállító, amely menedzselt szolgáltatások nyújtására vonatkozó szerződést nyert el LTE-hálózat tekintetében. „Megrendelőink bíznak bennünk, hogy a segítségükre leszünk a világ legjobb hálózatainak kiépítésében, kezelésében és üzemeltetésében, és erre építhetünk a jövőbeni LTE-termékek, megoldásokban és telepítésekben.” Vestberg hangsúlyozta a minőségbiztosítás fontosságát a hálózatokban, különösen most, hogy a felhőszolgáltatások új üzleti innováció és szolgáltatások terévé válnak. „A hálózat az egyenletnek az a része, amin minden áll vagy bukik” – szögezte le, és bejelentette az Akamai vállalattal a mobilkészülékek szolgáltatásminőségének szavatolására létrehozott stratégiai szövetséget.
Vestberg beszélt még az IT-nek és a távközlésnek az új IKT-iparágban történő egyesítéséről, ahol a lehetőségek még nagyobbak az innovációban és az együttműködésben, és ahol az ötletek online, idő- vagy földrajzi korlátok nélkül cserélhetők ki egymással, és ahol az új üzleti modelleket folyamatosan vizsgálják és vizsgáztatják. „Csak a képzelőerőnk szabhat határt, amikor az IKT-iparág csatlakoztatott társadalomban kibontakozó lehetőségeire gondolunk” – foglalta össze az Ericsson-vezér.
Címke: Ericsson	Továbbiak: 'All'